**Proračunski korisnik: TALIJANSKA OSNOVNA ŠKOLA - SCUOLA ELEMENTARE ITALIANA „BERNARDO BENUSSI“ ROVINJ - ROVIGNO**

**RKP broj: 11453**

**OIB: 80903194137**

**Adresa-Sjedište: Omladinska 20 - Viale della Gioventù 20, ROVINJ - ROVIGNO**

**OBRAZLOŽENJE FinancijskOG planA za 2023. godinu I projekcije za 2024. i 2025. godinu**

Sadržaj

[1.1 Sažetak djelokruga rada 2](#_Toc114651238)

[1.2 Obrazloženje programa 2](#_Toc114651239)

[1.3 Zakonske i druge podloge na kojima se zasnivaju programi 3](#_Toc114651240)

[1.4 Usklađenost programa s dokumentima dugoročnog razvoja 3](#_Toc114651241)

[1.5 Ishodište i pokazatelji na kojima se zasnivaju izračuni i ocjene potrebnih sredstava za provođenje programa 3](#_Toc114651242)

[1.6 Izvještaj o postignutim ciljevima i rezultatima programa u prethodnoj godini 8](#_Toc114651243)

1. OBRAZLOŽENJE FINANCIJSKOG PLANA

* 1. **Sažetak djelokruga rada**

Talijanska osnovna škola – Scuola elementare italiana „Bernardo Benussi“ Rovinj-Rovigno je javna ustanova koja obavlja djelatnost osnovnog odgoja i obrazovanja u skladu s aktom o osnivanju i upisana je u upisnik ustanova osnovnog školstva za potrebe pripadnika nacionalne manjine u Republici Hrvatskoj kojeg vodi Ministarstvo znanosti, obrazovanja i športa. Škola izvodi nastavu i obavlja djelatnost na talijanskom jeziku.

Školsko područje obuhvaća školske obveznike cijelog grada Rovinj - Rovigno, a u područnom odjelu u Balama, obveznike tog kraja.

Rad škole odvija se u dvije zgrade:

* matična škola u Rovinju, u Omladinskoj ulici 20 - za učenike od I-VIII razreda
* područna škola u Balama u ulici Domenico Cernecca 3 - za učenike od I. do IV. razreda (dva kombinirana odjeljenja)

Nastava, redovna, izborna, dodatna, dopunska i sve izvannastavne aktivnosti odvijaju se u petodnevnom radnom tjednu i u jednoj smjeni. Uz nastavu u školi se učenicima nudi rad u produženom boravku.

Školu polazi 168 učenika u 13 razrednih odjeljenja (10 redovitih, 2 kombinirana i 1 posebni) . Planiramo da se broj učenika i razrednih odjeljenja neće mijenjati narednih godina, ali će to uglavno ovisiti o broju upisanih učenika u 1. razred u rujnu 2023. godine.

* 1. **Obrazloženje programa**

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti i učenika i nastavnika tijekom vannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.
  1. **Zakonske i druge podloge na kojima se zasnivaju programi**

1. Zakon o odgoju i obrazovanju na jeziku i pismu nacionalnih manjina (NN, broj 51/00 i 56/00)
2. Zakon o odgoju i obrazovanju u osnovnoj i srednjoj školi (NN, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18)
3. Zakon o ustanovama, (NN, br. 76/93., 29/97., 47/99., 35/08)
4. Zakon o proračunu (NN, br. NN 87/08, 136/12, 15/15), Pravilnik o proračunskim klasifikacijama (NN, br. 26/10, 120/13) i Pravilnik o proračunskom računovodstvu i računskom planu (NN, br. 124/14, 115/15, 87/16, i 3/18)
5. Upute za izradu proračuna Grada Rovinja-Rovigno i financijskih planova za razdoblje 2023.-2025. godine, Klasa 400-06/22-01/11, Urbroj: 2163-8-04/1-22-2 od 09.9.2022. godine
6. Godišnji izvedbeni odgojno – obrazovni plan i program rada za školsku godinu 2022./2023. i 2023./2024.
7. Školski kurikulum TOŠ–SEI “Bernardo Benussi“ ROVINJ-ROVIGNO, nastavne i izvannastavne aktivnosti za školsku godinu 2022./2023. i 2023./2024.
   1. **Usklađenost programa s dokumentima dugoročnog razvoja**

Školske ustanove ne donose strateške, već Godišnje planove i programe (GPP) i Školski kurikulum prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a - jedinice lokalne (regionalne) samouprave – školske ustanove još nije provedena.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

* 1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Prijedlog Financijskog plana za 2023.-2025. godinu izrađen je temeljem Upute za izradu proračuna Grada Rovinja-Rovigno i financijskih planova za razdoblje 2023.-2025. godine, Klasa 400-06/22-01/11, Urbroj: 2163-8-04/1-22-2 od 09.9.2022. godine.

Projekcije za 2024. i 2025. godinu izrađene su temeljem uputa za izradu proračuna Grada Rovinja – Rovigno i financijskih planova.

Izračuni su se temeljili na bazi 168 učenika, 13 razrednih odjela, 1 područne škole.

Planirano je da će se:

* iz **Proračuna Grada Rovinja-Rovigno za redovnu djelatnost (izvor 111)** ostvariti prihod od **166.000,00 eur** i to: 55.000,00 eur će se ostvariti iz decentraliziranih sredstava temeljem kriterija stvarnog izdatka i opsega djelatnosti škole, a sukladno Odluci o kriterijima, mjerilima i načinu financiranja decentraliziranih funkcija osnovnog školstva za Grad Rovinj-Rovigno i 111.000,00 eur za financiranje dodatnog standarda u školstvu, pomoći iz gradskog proračuna za projekte, te sredstva za nabavku dugotrajne imovine. Pored toga, iz istog proračuna – zajednički dio **(izvor 112)** za zajedničke projekte, aktivnosti iz kulture i socijalne skrbi ostvariti 2.500,00 kn
* iz **vlastitih prihoda** ostvariti ukupno 1**55.500,00 eur** i to: uplate roditelja i osoblja **(izvor 311)** 55.200,00 eur, nenadležni proračuni JLP(R)S za posebne namjene **(izvor 531)** 38.600,00 eur, pomoći tijela i fondova EU **(izvor 541)** 38.500,00 eur, pomoći iz inozemstva **(izvor 551)** 13.600,00 eur, donacije od pravnih i fizičkih osoba izvan opće države **(izvor 611)** 2.600,00 eur te donos ranijih godina **(izvor 821)** 7.000,00 eur.
* iz **Državnog proračuna** **(COP)** ostvariti **628.000,00 eur** prihoda.

**Navedenim prihodima financirati će se rashodi:**

**PROGRAM P 1036 – PROGRAM : DJELATNOST USTANOVA U OSNOVNOM ŠKOLSTVU**

**A 1036 – Aktivnost: Decentralizirane funkcije – 683.000,00 eur:**

a) iz Proračuna Grada Rovinja-Rovigno, podmiriti će se 55.000,00 eur za:

- materijalni troškovi prema opsegu programa 20.515,00 eur

- energenti 12.345,00 eur

- zdravstveni pregledi zaposlenih 1.925,00 eur

- zakupnine 13.765,00 eur

- usluge tekućeg i investicijskog održavanja 6.450,00 eur

b) putem COP-a , na teret Državne riznice RH ukupno 628.000,00 eur za:

* plaće i doprinosi za zaposlene u iznosu od 578.000,00 eur u 2023. godini
* ostali rashodi za zaposlene: otpremnine, jubilarne nagrade, pomoći i dar djeci i ostale naknade po Kolektivnim ugovorima u iznosu od 23.000,00 eur
* naknada troškova zaposlenicima 25.500,00 eur
* pristojbe i naknade za nezapošljavanje invalida 1.500,00 eur

**A 1036 – Aktivnost : Produženi boravak djece u školi – 73.000,00 eur**

U školi je organiziran produženi boravak za učenike nižih razreda u 2 grupe, u kojima su zaposlene dvije učiteljice na puno radno vrijeme i jedna učiteljica na pola radnog vremena. Zbog obujma posla financira se i pomoćni kuhar na 3,5h te kućni majstor na 2h dnevno. Zadnjih godina pohađaju produženi boravak više od 61 djece podijeljene u tri grupe. Iz proračuna Grada Rovinj-Rovigno podmiruje s trošak plaće i ostalih davanja koji proizlaze iz radnog odnosa, a sukladno Zakonu o radu i važećim Temeljnim kolektivnim ugovorom za zaposlenike u javnim službama kao i Kolektivnim ugovorom za zaposlenike u osnovnim školama, te 400,00 kn mjesečno po odjeljenju tijekom nastavne godine za materijalne troškove, a za što je ukupno planirano da će u 2023. godini biti potrebno 1.330,00 eur.

U Područnoj školi u Balama koja ima 4 niža razreda u 2 kombinirana odjeljenja, organiziran je produženi boravak za sve učenike u jednoj grupi, u kojoj je zaposlena jedna učiteljica na nepuno radno vrijeme od 32 sata tjedno. Iz proračuna Općine Bale-Valle podmiruje s trošak plaće i ostalih davanja koji proizlaze iz radnog odnosa, a sukladno Zakonu o radu i važećim Temeljnim kolektivnim ugovorom za zaposlenike u javnim službama kao i Kolektivnim ugovorom za zaposlenike u osnovnim školama, a za što je ukupno planirano da će u 2023. godini biti potrebno 16.000,00 eur.

**Aktivnost: A 1036 Školski pedagog: 11.000,00 eur (izvor 111)**

Uvođenjem pedagoga u stručnom timu škole pridonjelo je ka poboljšanju organizacije i izvršenju plana i programa škole. Za ovu aktivnost planira se prihod u iznosu od 11.000,00 eur potrebno za pokriti rashode za plaće i doprinose na plaće kao i za ostale rashode za zaposlene te prijevoz na posao i s posla za jednu osobu na pola radnog vremena.

**A 1036 – Aktivnost : Školski odbor – 2.100,00 eur**

Članovima školskog odbora isplaćuje se naknada 22,56 eur te predsjedniku 45,13 eur neto za prisustvovanje na održanim sjednicama, a predviđa se održavanje 8 sjednica u 2023. godini, za što će biti potrebno osigurati 2.100,00 eur.

**A 1036 – Aktivnost : Programi i aktivnosti škole – 75.100,00 eur**

Od aktivnosti planiranih u GPP i Školskom kurikulumu sredstvima Proračuna Grada Rovinja-Rovigno podmiriti će se 2.000 eur troškova:

* tiskanje školskog lista „Scriviamo Insieme“ 1.115,00 eur
* prijevoz i dnevnice voditelja na izvanučioničnu nastavu 885,00 eur

U redovnoj djelatnosti škole, osnovnom obrazovanju, su i pružanje prehrane učenicima i izleti učenika te nabavka časopisa za učenike. Izdaci su planirani temeljem prosječno po 100 zajutraka i 80 ručkova dnevno, a izleti i časopisi u razini 2022. godine što je ukupno 55.200,00 eur.

Za natjecanja Istarske Županije i za Zavičajnu nastavu 2.400,00 eur, te će Bale – Valle financirati suh obrok za sve učenike iz Bala za što se planira 4.000,00 eur. Donacije 1.000,00 eur, te iz donosa ranijih godina 7.000,00 eur. Osim natjecanja i susreta na regionalnom nivou, kao škola talijanske nacionalne manjine aktivno sudjelujemo u aktivnostima koje se organiziraju i financiraju preko Talijanske Unije kao što su: natjecanja učenika, sportske manifestacije, stručne ekskurzije, te tečaji talijanskog jezika za što se planira utrošiti 7.000,00 eur.

**Aktivnost: A 103628 Nabava školskih udžbenika: 10.700,00 eur (izvor 531)**

Za nabavu školskih udžbenika za školsku godinu 2023. / 2024. god. koje će financirati MZO potrebno je planirat iznos od 10.700,00 eur.

**Aktivnost: A 103630 Nabava radnih bilježnica: 6.100,00 eur (izvor 111,531)**

Za nabavu radnih bilježnica za školsku godinu 2023. / 2024. god. koje će se financirati iz gradskog proračuna Rovinja za učenike iz Rovinja i iz gradskog proračuna Bale za učenike iz Bala te je potrebno je planirat iznos od 6.100,00 eur.

**K 103601 – Kapitalni projekt : Opremanje prostora – 20.300,00 eur**

U 2023. godini potrebno je kupiti informatičku opremu, te knjige za školsku knjižnicu u iznosu od 4.000 eur iz Proračuna Grada Rovinja-Rovigno.

Od Općine Bale-Vale zatražena je potpora u opremanju učionica u iznosu od 4.000 eur, te 600,00 eur za knjige. Kao škola talijanske nacionalne manjine, posredstvom Talijanske Unije, dobivamo donacije u knjigama, didaktičkoj opremi i opremi za učionice u svrhu poboljšanja uvjeta pedagoškog i obrazovnog rada. Temeljem upućenih zahtjeva planirano je 6.600,00 eur donacije dugotrajne imovine.

Planirane su i donacije od pravnih i fizičkih osoba za opremu u vrijednosti 1.600,00 eur.

**Aktivnost: T10362 PUNa torba zajedništva - Poreč – 38.500,00 eur**

Iz nenadležnog proračuna Grada Labina koji je prijavitelj projektnog prijedloga „Rast“ financiran preko europskog projekta, prijavljenog na Poziv za dostavu projektnih prijedloga Ministarstva znanosti, obrazovanja i sporta pod nazivom „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ planira se u 2022. godini pod izvor 541-pomoći tijela i fondova EU, ostvariti 297.000,00 kn prihoda za plaće i doprinose na plaće kao i za ostale rashode za zaposlene te prijevoz na posao i s posla za 5 pomoćnika u nastavi/ stručno komunikacijskog posrednika za učenike s poteškoćama u razvoju. Njihova je osnovna zadaća pružanje neposredne podrške u razredu učenicima s teškoćama, pomoć u uključivanju u razredni kolektiv, savladavanje socijalno-psiholoških prepreka i nastavnih sadržaja.

**Aktivnost : T 1036 Projekt „Školska shema“ : 2.000,00 eur (izvor 111)**

Škola je uključena u projekt „Školske sheme“ kojim se osiguravaju mlijeko (jednom tjedno za učenike razredne nastave) i voće i povrće (jednom tjedno za sve učenike škole) kako bi učenici stekli naviku konzumiranja navedenih artikala. Obzirom na količine po učeniku i broj radnih tjedana predviđa se da će za isto biti potrebno osigurati 2.000,00 eur.

**Aktivnost : T 1036 Hrvatska za djecu : 500,00 eur (izvor 111)**

Škola je uključena u projekt „Hrvatska za djecu“ kojim se osigurava roditeljima 5,50 kn na dan za sufinanciranje troška marende. Predviđa se da će za isto biti potrebno osigurati 500,00 eur.

**PLANIRANO UNUTAR GLAVE 1 – UPRAVNI ODJEL ZA DRUŠTVENE DJELATNOSTI – 2.500,00 eur**

**PROGRAM P 1027 – Program: OPĆE JAVNE POTREBE U KULTURI – 500,00 eur**

**A 102701 – Aktivnost : GRADSKE KULTURNO-ZABAVNE MANIFESTACIJE**

Učenici škole s učiteljima već tradicionalno pripremaju maske i tematski ukrašena kola te sudjeluju u karnevalskoj povorci gradom. Za pokriće troškova materijala iz gradskog proračuna planirana su sredstva u iznosu 500,00 eur.

**PROGRAM P 1032 – Program: SOCIJALNA SKRB – 2.000,00 eur**

**A 1032 – Aktivnost : Naknada razlike u cijeni prehrane učenika – 2.000,00 eur**

Temeljem Odluke o socijalnoj skrbi Grad Rovinj-Rovigno subvencionira troškove prehrane učenika u skladu s propisanim kriterijima. Planira se subvencija za 6 učenika u iznosu 2.000 eur.

* 1. **Izvještaj o postignutim ciljevima i rezultatima programa u prethodnoj godini**

U školskoj 2021./2022. godini školu je polazilo 147 učenika u 13 razrednih odjeljenja. Tijekom godine odrađeno je više projekata s brojnim aktivnostima unutar istih. Veliki je broj učenika sudjelovao i bilo uključeno u više projekata, te je svaki učenik sujelovao barem u jednom. Učenici su osvojili na Županjiskoj razini:

|  |  |
| --- | --- |
| Competizione d’Informatica / Natjecanje iz informatike | II posto / 2. mjesto: Domba Cerin Fabian (V classe / 5. razred)  V posto / 5. mjesto: Diego Šerfez (VI classe / 6. razred) |
| Festival dell'Istrioto | II posto / 2. Mjesto: Brunetti Katia (VIII classe) |
| II posto / 2. mjesto: Nicole Maria Kučinić (VII classe) |
| Competizioni di lingua italiana a livello nazionale / natjecanje iz talijanskog jezika | III posto / 3. mjesto: Petra Šerfez (IV classe / 4. razred) |
| Mini olimpiadi  Lancio del vorteks | II posto / 2.mjesto: Butenko Maksim  III posto / 3. mjesto: Gorski Hana |
| Concorso letterario Favalando a la ruvigni∫a | I posto / 1. mjesto: Verdnik Lana (VI classe / 6. razred) |
| Campionato regionale di pallacanestro per le classi V e VI | II posto / 2.mjesto |

**4.7 Ostalo**

Tijekom 2023. godine planira se izrada dokumentacije za dogradnju jedne učionice u prizemlju (vidi prilog 1)

KLASA/CLASSE:400-02/22-01/1

URBROJ/NUMPROT.: 2171-01-18-01-22-02

U Rovinju-Rovigno, 31.12.2022.